
a AULUL 
i Bea “i me 


Un gazetar de legea veche san 


A fost o ideie din cele mai fericite actul de pietate al ziarului 
„Carpaţii“ dela Braşov, care deunăzi întrun număr festiv a comemorat 


„ilustra figură a publicistului Aurel Mureşianu, la cincisprezece ani dela 


moartea lui. - ÎI E 2 

Cu fostul director al Gazetei Transilvaniei de odinioară se evocă 
rostul gazetarului la noi, așa -cum a fost el în vremile eroice din trecut 
şi cum trebuie să fie astăzi în perioada constructivă a unui patrimoniu 
unit. Aurel Mureșianu, cu toată activitatea lui, reînvie aceste îndatoriri 
ale presei luptătoare pentru ideie, care era supremul razim de existență. 
în sbuciumul unui popor primejduit. Cei patruzeci de ani de muncă 
la gazeta din Braşov, sunt un capital strălucit, în care se afirmă ga- 
zetarul nostru de legea veche, așa cum ne-am obișnuit-să-l respectăm: 
de-alungul frământărilor de demult și cum am dori să-l vedem astăzi 
în mijlocul atâtor epigoni cari au degradat o nobilă profesiune. 

Viaţa lui Aurel Mureşianu se confundă în peripețiile ei cu lupta. 
națională a românismului, vreme de-o jumătate de veac. Răposatul pa~- 
triarh al presei din Ardeal, ale cărui articole le ceteam zilnic cu pro- 
fundă venerație în tinereţa noastră, avea însuşirile care-l predestinau: 
rolului de îndrumător al opiniei publice la .noi. Fiu al lui -lacob Mu=. 
reșianu și nepot al cântăreţului care scutura lanţurile iobăgiei, el era 
smuls din misterele acestui pământ. Avea în sânge instinctele noastre 
seculare şi.purta în suflet moştenirea din bătrâni. Coborâtorul popilor . 
dela Rebrișoara se găsea într'o perfectă înrudire organică cu mediul 
căruia se adresa, prin scrisul lui vorbea poporul însuși întrun elan de 


caldă spontaneitate. Pe lângă această garanţie morală, publicistul, doctor 


la Universitatea din. Viena, aducea gazetei din Braşov şi-o orientare 

intelectuală de ordin : superior. Cu-o astfel de armură, condeiul lui 

Aurel Murăşianu s'a apropiat de problemele curente ale vieții noastre. 

Decenii dearândul sa desfășurat truda lui, nu cu sila meseriei; ci cu 
avântul unui apostolat. In bătăliile pe cari le da, el apăra neamul din- 
trun sentiment familiar al apărării proprii şi planurile pe care le urzea 
erau o manifestare de energie colectivă, erau încordarea de voință a 
noastră a tuturora. 

E prea firesc, că astfel directorul de gazetă era un fel de mentor 
al opiniei publice, un conducător al mulțimii, un înalt sfetnic de fie- 
care zi. Toate faptele politice care se săvârşiau în vremea lui îi purtau 
pecetea individuală. Nu era comentatorul care vine în urmă, ci la cele 
mai multe ocazii autorul gândului iniţial. În acest chip, fie-că la Viena 
fonda societatea „Remânia jună“, fie-că scria articole la revistele din 
străinătate sau contribuia acasă la întemeierea vechiului partid naţional, 
fie-că făcea închisoare la Cluj sau compunea „memorandul“ către îm- 
părat; Aurel Murăşianu era în acţiunea permanentă a evoluţiei unui 
popor şi din călimara lui se ridica binecuvântarea cotidiană, necesară 
şi îructificatoare ca pâinea cea de toate zilele. După o viață de fecund 
neastâmpăr, în care s'au împletit toate lozincele mari ale epocii, moş- 
neagul, făcând un bilanţ rezumativ al străduințelor sale, putea scrie 
cu drept cuvânt la jubileul de şaptezeci de ani al Gazetei Transilvaniei 
în 1907: „Stați neclintiți la postul la care va chemat soarta, nu aștep- 
taţi dela nimeni nici mulțumire nici recunoştiință, ci în bine şin râu, în 
pace şin război, ţineţi sus și tare steagul mântuirii poporului vo- 
stru, ca să-l vadă oștenii loviți de arma inamicului şi să-l recunoască, 
ca să nu se risipească și să nu piardă nădejdea în isbândă“. 

Când a murit Aurel Mureşianu am înţeles cu toții, că s'a stins 
un focar de lumină și de idealitate şi că amintirea lui în analele 
presei noastre va. rămâne în continuu ca o justificare superioară a 

- tagmei. 
| | s*a 

lată un gazetar de legea veche! 

Ca să vedeți reversul medaliei şi să puteți judeca în deplină 
obiectivitate pe prototipul de moda rouă, cetiți, vă rog, „presa inde- 
pendentă“ pe care-o scuipă în sute de mii de exemplare pe toată su- 
prafaţa țării rotativele din strada Sărindar dela Bucureşti. Comparaţi 
scrisul lor cu un număr din Gazeta lui Mureşianu de pe vremuri. 
Puneţi în cumpănă ce vreți: inteligență, pregătire, talent, onestitate. 
Veţi vedea degrabă că marfa uşoară care se fabrită cu trei decenii 
mai târziu e lipsită de consistență, e contrafacere odioasă. Cetinda 
printre rânduri, veţi înțelege că în locul unei apropieri de sufletul 
nostru, tendințele programatice sunt destrucţiunea şi descurajarea. Veţi 
căuta zadarnic în paginile bogate să se desprindă firul roşu al dra- 

` gostei de ţară, care anima sufletul mortului de subt Tâmpa. Ducând 
mai departe opera de analiză, veți lua în cercetare mai amănunțită lista 
acestor noi directori care vor să lumineze mulțimea şi-atunci o serie 
de întrebări vor da năvală, ca să lămurească situația. De unde vine, 
vă veţi zice, dinastia Honigmanilor, Braunşteinilor, Nadlerilor, etc. ale 
cărei monitoare se strigă astăzi pe Calea Victoriei? 

Unde cade Rebrișoara lor? e D l 

Ce..moşteniri atavice pun în circulație numiții potentați ai tipa- 
rului, intruşi pe urmele lui Aurel Mureşianu, în ale cărui articole de 
ziar clocotea patima bardului redeşteptării noastre? Sau, urmând in- 
dicaţiile celui care sa dus, veți întreba: la ce Universitate a învățat 
Albert Honigman, ce capital de inteligență pune el la bătaie și care 
sunt. strădaniile lui pentru binele României?... 

După toate aceste şi multe întrebări la fel, vă veţi da seama de 
penibila dărâpănare în care se sbate presa la noi. 

In afară de progresul technic, scăpătarea culturală și mai ales 
morală, e evidentă. Directorii ziarelor de care ne poticnim noi, nu 
numai că nu sunt expresia țării cum erau înaintaşii, ci sunt în afară 
de ţară, sunt spuma incertă a călătorilor internaționali risipiţi pe toată 
întinderea globului, fără credințe şi fâră rădăcini? Ce rost pot avea în 
uriaşa încrucişare de energii a poporului nostru aceste ființe gelati- 
noase,'care se îndoaie la toate vânturile, purtând termometrul mulţu- 
mirii în stoma?? Cine e nebunul care crede că le poate confia secrete 
de stat sau -planuri de război astăzi când stăm pe-un vulcan şi când 
în fie-care clipă putem aştepta deslănțuirea unui cataclism? Cetiţi 
listele nemţești de pe vremea neutralității, în care se găsește .catego= 
risit fiecare cu suma lui, şi vă veți da seama atunci ce înseamnă o 
` presă. comercializată, fără inimă şi fără Dumnezeu. 


* 
* * 


Aceste sunt motivele pentru care noi predicăm aici cu vreme și 
fără vreme întoarcerea la tradiţiile consacrate odinioară. Vrem, după 
pilda lui Gheorghe Barițiu şi Aurel Mureşianu, să înstăpânim în co- 
loanele gazetelor noastre formula istorică a gazetăriei: româneşti de. 
baştină, a cărei pietate dorim s'o salvăm, oricâte chelălăieli sinistre 
şi ori-câte injurii grosolane ar trezi această încercare. 

La vreme de război, pentru soldaţii din tranşee, se ştie, păduchii 
sunt. o groaznică nenorocire. 

` Să nu se mire nimenea, deci, dacă privind cu sfințenie spre 
marii înaintași ai scrisului nostru, noi ne-am simțit datori să-i cerem 
opiniei publice o operă pe deparezitare... 
OCTA VIAN GOGA 

Pro domo 


intocmai ca un vierme de mătasă 
Care-și zidește singur locuință 

Din firul său, eu am o năzuinţă — 

In al meu suflet să-mi clădesc o cașă; 


Tot ce-am visat, dar n'a avut ființă 
Ca din pământ aș vrea acum să iasă. 
Din amintiri şi doruri să se ţeasă 
-Umbrare de ispită şi căinţă. 


Pe fiecare zi, în pacea serii 
Căminul meu să sue spre tărie, 
Un stâlp cioplit din marmura durerii. 


Şi gata când va fi să se ridice 
Clădirea mea de artă și mândrie” 
Nici trăsnetul isbind-o să n'o strice! ` 


CINCINAT PAVELESCU 

Sat şi oraş 


Cine ma văzut, odată măcar în viaţă, scena? O 
Carul cu boi, înjugat ca în basorieliefurile asiriene, în frontoa- 
nele templelor indice, în- grafitele Pompeiului şi în. monedele mero- 


„vingiene, rătăcit sperios în pieţele orașului -unde se plimbă „domnii“. 


Sergentul .cu straie cafenii, ridicând cu severitate indignată bastonul 
scurt al autorității urbane. Şofeurul stopând brusc şi întorcându-se 
peste volan să înjure ţoapa care împiedecă circulaţia. Doamnele așteptând 
să traverseze, răsucină enervate umbreluța. Domnul Goe, smulgân- 


du-se de mână şi trăgându-se îndărăt:. 


-— Mămico, uite boi, ca în caltea de citile! 


Țăranul plesnind cu necaz, ponciş peste frunte, boii : Ea 
—’Napoi boală!... (şi ştergându-şi obrazul cu mâneca, mai încet, 


` ca pentru el)... că se tem boierii să n'agiungeţi primari. 


P: 


:pentru regulamentele higienice ale municipiului. 


In: cinci minute circulația e restabilită, barbarul e alungat la pe- 
riferia cetății, doamnele au -traversat, domnul Goe la „Cofetăria cen- 
trală“ şi-a înfipt degetele în prăjituri, şi sergentul și-a reluat poziția 
heraldică în: mijlocul. pieţii. In urma incidentului ma mai rămas.pe 
asfalt' decât un” suvenir moale, circular și rustic. Dispreţul satului 

: Dacă badea Gheorghe s'ar fi încăpăținat să se aventureze mai 
departe cu vehiculul anacronic în miezul oraşului, indignarea. ceță- 


enilor s'ar fi manifestat unanim. Indrăsneala ar. plăti-o cu un. proces 
verbal: de contravenţie, expulzare. peste barieră şi o citație.la judecă- 


toria de ocol. Tot astfel metecii n'aveau îngăduială să se bucure de pro- 
tecţia legilor ateniene. Intr'un asemenea oraș de provincie, am văzut 


o cuconiță ridicându-se ostentativ din locul rezervat la, cinematograf, 


fiindcă biletul plătit cu aceiași bani dăduse drept de „vecinătate unui 
badea‘ Gheorghe, cu iţari, şepar și bondiţă pe umeri, să se desfățeze 
trei ceasuri și un sfert, cu aventurile lui Kânigsmarck. f 

>. Fără îndoială, vremea romantismului- țărănesc a trecut.  Morarii 


.„sfătoşi care scuipă negru pe lângă lulea și povestesc întâmplări fio- 


coase, ciobănașul grigorescian care şi-a luat locul pe ambalajul. pa- 


pe 

chetelor de ciocolată, idila dintre Rodica şi Mărin sub salcia dela 

fântână, doina crepusculară la târlă şi scenele ciobăneşti manierate, cu 

mielușei creți şi păstoriţe bucălate, ca în tablourile cu grație de con- . 
fiserie inspirate din dulcele Fragonard. Acest romantism de suprafaţă, ' 
fără adânciri psichologice și fără redarea autentică şi aspră a realităţii, a 

fost totuşi de un netăgăduit folos. A făcut să intre în preocupările po- 

litice două reforme sociale, aproape două revoluţii, care s'au împlinit 

pacinic şi cu consensul tuturor. Cu preţul unei literaturi şi arte ade- 

seori mălăeţe, am fost izbăviţi de sguduirile sociale amenințând să se 

rezolve altfel cu baionete şi foc de salve. | 

Dar reformele, oricât de adânci şi de radicale vor fi fost, n'au 
împăcat întru nimic antagonismul" dintre sat şi oraş. Aci stă încă și 
va rămâne cheia vieţii noastre, şi politice şi sufletești şi economice şi 
sociale și culturale. 

Căci între sat și oraș, distanța nu e numai aceea parcursă în 
cinci minute cu automobilul, de la bariera târgului, — a cărui mahala 
de altfel e și ca înfăţişare şi psihologicește anexată satului, — până 
la cel diatâi cătun cu prunci desculți jucându-se în praful şoselei. 

Sunt două suflete cu desăvârşire opuse, nepătrunse și dușmane. 
Oraşul nu e creaţia noastră. Am fost, am rămas, popor de săteni. 
Târgurile noastre vechi erau sate mai mari. Târgurile noastre noui, 
sunt copii ridicole şi urîte până la desgust şi la caricatură ale orașelor 
care aiurea. sau desvoltat firesc, îndelung în timp, şi într'o evoluție 
organică. Thracii nemuritori nu văzuseră cetăţi decât la grecii şi ro- 
manii pontilui stâng; dacii au învăţat să le zidească dela meșterii, 
captivii şi dezertorii romani. Nu şi-au legat viața de ele. Când legiunile 
au fost retrase, orașele de piatră, templele şi băile au căzut în para- 
gină și sau acoperit de pălămidă. (Vezi V. Pârvan: Parentalia). Casele 
sau clădit din nou după tradiția thracă. Aşezămintele rurale au intrat 
în vechiul făgaș. Și astăzi femeia toarce cu fusul şi țese cu războiul ca 
în vremea Elenei răsboiului troian. Căci viaţa satelor noastre e încă ase- 
muitoare cu aceea din străvechea -epopee a zeilor homerici. Creștinismul 
nostru e încă. altoit pe anticele religii păgâne,- care străbat de sub 
fiecare superstiție şi îşi continuă viața ascunsă sub fiecare sărbătoare. 
Zeii care dela thraco-iliri au fost împământeniți de grecoromani și 
s'au întors pe urmă cu alt nume, trăiesc şi acum în credințele obscure 
ale satelor, în legendele, în vrăjile, în descântecele și în închinările 
înveşmântate în odăjdii ortodoxe. Rosaliile coloniştilor romani sunt 
sărbătorite ca şi acum două milenii. Venus supraviețuiește în chipul 
smerit al sfintei Vineri, libaţiile morţilor şi astăzi au loc aidoma după 
festinele funebre ale romanilor, descrise de. Fustel de Coulanges în 
„La Cité Antique“, iar “punţile de pânză întinse la răscrucea drumu- 
rilor, banul așezat pe piept, vinul stropit şi praznicul parastaselor,: 
sunt tot atâtea închinări luntraşului Charon, pomenite de Virgiliu în 
_ cartea a pátra a Eneidei. Intro carte de duioasă adorație a acestui 
pământ şi a oamenilor acestui pământ, în „vor, le Pays de Saules“ 
a principesei Martha Bibescu, despre care atât de puțin și cu atâta 
rezervă sa vorbit Ja noi, poate fiindcă atâta neîncredere inspira de- 

zmocrației noastre intransigente o carte a acestui pământ scrisă de o 
principesă. din neamul latifundiarilor absenteişti, întâineam cu adevă- ` 
rată încântare paralelismul între viața suiletească a „poporului de jos“ 
şi aceea a unei vieţi antice grele de suveniruri, săpate nu în piatră 
de edificii şi în marmoră de monumente, ci în gesturile traiului de 
fiecare zi. Nu moştenire împietrită în relicve, ci viață prelungită. 
Satul a hrănit până acum cu material de studiu filologia şi folc- 
dorul, după cum a hrănit cu nesăcătuite venituri marii proprietari şi 
după cum hrănește cu material de programe şi manifeste demagogice 
atâtea proaspete partide democrate; — n'a ispitit însă de cât puţin 
scormonitorii de taine psichologice, S'ar fi stăruit altfel, cu mai multă 
luare aminte, asupra primejdiei unei civilizații citadine, nefiresc im- 
puse unui popor cu evoluţia şi tradiţia rurală. Sunt două forme, două 
lumi, două conţinuturi deosebite. Oraşul, nouă nu ne-a dat nimic. Nu-i 
găsim urmele în trecut, cum au lăsat cetățile Flandrei, Ţării de jos, 
“Germaniei, Italiei (gând'ți numai la Florenţa și Veneţia Renașterii, la 
Liga Hanseatică, la cetăţenii din Calais, la furnicarul de viaţă orăşe- 
nească din epoca lui Rabelais, la tăria breslelor din Evul Mediu, la 
“Catedralele gotice în jurul cărora hărnicia o civilizație orășenească 
neogcită ca un stup) — noi aveam în acea vreme o curte domnească, 
© biserică ctitorită de un voevod și câteva lăcaşuri de boieri, oșteni, . 
meseriaşi şi negustori adunaţi în jurul palatului voevodal. Capitala 
era abia ceva mai mult de cât un sat. lar în Ardeal, unde Ungaria 
feodală, tradiția saşilor și şvabilor strămutați cu privelegii, zideau. ce- 
tăți şi le gospodăriau interior după pilda celor,germane ori celor din- 
dăuntrul Ungariei, viaţa elementului românesc dura și se' conserva la 
sate, lângă plug și pământ. Când îl întâlnim în statistica şi în istoria 
burgurilor, e vorba de o mahala românească, unde localnicii se înde- 
letnicesc cu meserii rustice, cultivă o livadă, cărăușesc și muncesc cu 
brațele. Arta noastră e populară, poesia. noastră e populară — iar 
<ultura când a mijit până-în trecutul cel mai apropiat, cărturarii când 
s'au ivit, luminițele ne-au venit dela mănăstiri, lăcaşuri de refugiu 
întotdeauna departe de aglomeraţiile omeneşti, nu puternice fortificații 
de feudalițate religioasă intipte în mijlocul cetăților, cum erau cele mai 
multe dintre mănăstirile ordinilor catolice în apus. , 
lar sat, nu însemnează numai definiție de circumscripție admini- 
strativă, port, înșiruire de locuințe înconjurate de livezi, îndeletnicire 
plugărească — ci înseamnă psihologie alta decât a urbanului, nevoi 


+ şi preocupări altele, condiţii de desvoltare altele; înseamnă mai departe, 


altă condiţionare de desvoltare a întregei vieţi de stat. | 

Găunoșenia civilizaţiei noastre stă mai cu seamă în necugetarea 
de a fi împrumutat formele, concepţia de guvernământ și însăşi con- 
cepția civilizației dela țările, evident mai civilizate, dar care au urmat 
în istorie alt drum şi merg către alt sfârşit. Ni s'ar părea fără îndo- 
ială ridicol și absurd ca Anglia să-şi pună în minte să devină țară 
producătoare de portocale, Polonia să năzuiască la întâietate marină 
şi Suedia să cultive banane; — nu ni se pare insă mai absurd, nici 
ridicol, să năzuim, ţară de 80%, populație rurală, „la idealul şi for 

mele civilizaţiei germane, franceze ori italiene; “civilizaţii” orăşeneşti, 
cu tradiţii înfipte în burgurile evului mediu, în cetatea Luteţiei, ‘in 
oraşele. principilor italieni, unde a înflorit Renaşterea și unde Dante, 
Sanzio, da Vinci, Michel “Angelo, au luat întrun fel ori altul, parte 
la luptele. de întâetate îutre cetăţi care moşteneau şi duceau mai de- 
parte civilizaţia citadină a Romei. 

Badea Gheorghe, când din punctele de redevență ale terenului 
“petrolifer vândut ori prin cineştie ce altă minune, sa îmbogăţit neașteptat. 
şi îşi, schimbă -cojocul pe veston englezesc şi pălăriuţa rotundă pe 
gambetă dela Prager, e stângaci, greoi, ridicol, supărător şi lipsit de 
bun simţ. Asta o simte și el, și se îndârjeşte cât mai mult să-şi. pă- - 
streze portul, vorba, felul de. gândi şi gestul domol și grandios, care 
păstrează ceva din larga încovoiere a brațului de cosaş şi a drume= 
țului arătând :către o șiră de -paie aprinsă, de pe culme, în zare. Noi 
însă îi impunem, cu constrângerea legiuirilor și contravenienţilor, © 
cilivizaţie de care e străin şi în care se învârte ca o sălbăticiune 
păduratecă între gratii. 

-Hotărît, nu e vorba aci de acele stupide împotmoliri ale neamu- | 
rilor, care se încăpăţinează a refuza ori ce infuzie de întincrire şi se 
închid să moară baricadate, între ziduri chinezeşti. . Intre orâş şi sat 
se va stabili un schimb, va fi o circulaţie, se va petrece acel feno- 
men de.osmosă care -păstrează echilibrul . forțelor interioare într'un 
stat. Dar oraşul până acum e parazitul satului — nu e producător 
ci consumator, nu e de cât centralizarea administrativă, şcoli care 
pregătesc ratați, titraţi şi bugetivori, magazin de desfacere şi canal 
de scurgere, către sat, a întregei pacotile a civilizației apusene, dest 
nate oriențului. 

- Două lumi, nu sunt: numai două vestminte. l 

Două lumi, sunt două chipuri a gândi despre viață şi a o primi. 
E concepția supravieţuită a thracilor din neam nemuritor pusă în faţă 
cu aceea a Caţavencilor, Brânzoveneştilor şi tuturor Lachilor și Machi- - 
lot caragialeşti: Nu e o păcătuire. să o. Wem — încă — pe cea dintâi. | 


„ CEZAR PETRESCU ; 

- Hambarul si Cetera 


Asta vine așa ca o poveste; cu toate astea e o istorie mult mai 
adevărață de cât sar crede. Apoi s'o creadă cine vrea, dar dac'o luă 
pildă dintrinsa, mie să nu-mi bage de vină. 

Au fost odată două fete, surori, la fel de frumoase, dar în sufletul 
lor cu totul deosebite. Una se încântă de frumuseţile firei, culoare, cân- 
tec, miresme, fără să-și dea seama că eră ea însăşi o minunată alcă- 
tuire a acestei meștere fără de pereche, —:pe când cealaltă se ştiă, 
şi aşteptă, ca un drept anume pentru dânsa, podoabele din afară toate, 
cuvenite unei atari creațiuni de omenească desăvârşire. 

De peţitori pentru cele două mândreţe de fete nu mai vorbesc; 
veneau câtă frunză şi iarbă. Dar deşi gusturile amândurora erau de- 
osebite foarte, aveau -totuş cevă la fel: erau deopotrivă de greu de îm- 
plinit. | | 
Odată au poposit la bătrânul Cătălin, — cam uitat să vă spun 
Caşă-l chemă pe tatăl fetelor, — doi tineri. Erau deopotrivă de chi- 


peşi şi de voinici, dar dacă te-ai fi uitat mai lung în ochii lor, ai fi 


ghicit iară deosebire mare; unul păreă a porni să se avânte cu închi- 
puirea departe, în nesfârşitul plin de taine al lumilor, — pe când la 
cellalt vedeai privirea gata a prinde în toată clipa, fără greş, prada 
vremii şi a prilejului de faţă. 

l-a primit bine bătrânul pe amândoi şi i-a ospătat, după obiceiul 
românesc. După cină, fetele s'au retras sfioase întrun colţ, iar tinerii 


"s'au aşezat la sfat cu bătrânul. 


Afară eră o lună atât de frumoasă, cât eu naș putea spune, de 
teamă să nu-i stiic frumuseţea aevea, cu descrierea mea necioplită. U- 
nul din tineri sa furişat pe nesimţite în grădină, iar una din fete sa 
strecurat la fereastra deschisă sprijinindu-şi tâmplele în palme. Acuma 
eu n'o să vă spun cari au fost aceștia, dar să le dăm la toți câte un 
nume, ca să-mi fie mai uşoară povestea. La masă bătrânul a rămas 
cu Marin, tânărul cu înfățișarea chibzuită și cu privirea legată de lu- 
crurile cu folos din lumea asta, — iar în colţ, ascultându-i cu luare 
aminte, a rămas Ana, fata cea cuminte și cu înțelegere pentru ceea 

ce viața ne pune la îndemână tuturora, dar numai unii ştiu să culeagă 
şi să strângă la un loc. li vorbeă tânărul Marin bătrânului „despre vre- 
mea prielnică ce lăsase Dumnezeu şi despre socotelile ce-și făcea, des- 
pre rodul ce o să-i dea pământul muncit cu străşnicia lui și cu su- 
doarea altora. A scos un creion șia început să înşire pe hârtii numere 
unele în fața altora, iar altele încălecându-se, şi din toate limpezind 
câștigul în bani frumoși de aur ce aveă să-i aducă toamna. lar Ana. 
ascultă și își făceă şi ea socotelile. 

Atunci deodată a răsunat din grădină o tremurare de coarde a- 
tinse uşor de un arcuş purtat de o mână sfioasă; eră ca © încercare: 
de îmbinare de sunete, cari perindându-se și încrucişându-se unele: 
cu altele, porneau ca o rugăciune, chemând melodia dumnezeiască îm- ` 
bătătoare de suflete să se coboare în pieptul de lemn al vioarii... lar: 
la fereastră Maria a rămas ca de piatră, atât i se grămădise toată fi- 
inţa ei vie în bătăile inimei înduioşate. 

— Micul concert al lui Zaharia, — zise Marin cu un zâmbet 
îngăduitor; — ar îi el băiat bun aminteri, dar patima asta îl strică ;; 
dincolo de vioara lui, nimica nu mai pricepe. 

Bătrânul a rămas gânditor; iar Ana şi-a adus batista la gură 
ca să nu pufnească. Și o privire de înțelegere pe deplin s'a schimbat: 
între ea şi tânărul moşier. 
| Tot mai îndrăsneţ au început să se avânte sunetele smulse: 
pieptului de lemn al vioarei; o ființă vie eră acuma, în care trecuse, 
prin arc și prin coarde, sufletul cântărețului. Vorbea, plângeă, râdea, 
— şopteă de dragostea cea negrăită, se sbuciumà în patima cea ne- 

potolită, se stingeă în resemnarea dulce a renunţărilor atotințelegătoare... 


Ce limbă ciudată! Unde se învață aceasta? Nicăieri, — şi mo pricepe 
cine vrea; — noroc pentru cel ce nu poate, că nici nu vrea so; 
înțeleagă. 

Ei, dar stai să nu mă "'ncurc în povestire. — Eu vreau să vă 
spun că seara târziu, când Moş Cătălin a trecut în odaia lui, s'a 
pomenit deodată cu amândouă fetele la genunchii lui. — Am înțeles! 


a şi spus numai decât mintosul bătrân. Tu, Ano, l-ai ales pe acela 
cu socotelile secerişului; iar tu, Mario, tu... Imi aduc aminte de un 
cântec pe care l-am auzit cânil treceam odată prin Ardeal. Ziceà: 
ceva cam aşă: 

Dă-mă maică, de mi-i dă, 

După cel cu cetera; 

Când nom aveă ce mâncă, 

El a zice, io-i jucă. 


lar Maria s'a uitat Lila la dânsul și ma mai zis altceva decât:: 


— Dă-mă, taică. 


* 
$ * 


- Apoi, târziu după asta, am întâlnit pe unul care mi-a spus sfâr-- 
şitul povestei. 
Zice că a dat paste o casă săracă, dar luminoasă, nu atât de: 

soare, cât de inima și veselia ce eră întrânsa. Pe masă nu erau 
:mâncări alese, — ia o mămăligă mare acolo, şi ceapă și brânză şi 
d'ale săracului toate, măcar că nu lipsea și un 'clondiraş de vin. Dan 
jurul mesei o gălăgie şi o forfoteală ca aceea, O ceată întreagă de 
'bucălaţi nerăbdători, care de care mai posnaș și mai neastâmpărat, 
in jurul părinților îngăduitori cu măsură, umpleà cdaia de viață şi 
de râs sănătos. Ş'apoi' când s'a pornit pe urmă cetera, să fi văzut 
acolo bucurie de toate cele puține dar- îndestulătoare sufietului, Și 
cum. parcă eră o legătură strânsă între toţi aceştia, legătura înseninării 
«de gânduri şi. a iubirii hrănite da această înseninare . 

Şa mai văzut după asta călătorul și o altă casă. Asta eră bogată 
„pe din afară, înăuntru însă cea mai tristă sărăcie îşi aşternuse bogat 
culcuş; sărăcia tăcută şi posomorâtă a gândului încordat în toată 
Clipa spre agonisire, mereu, fără sfârşit și fără țintă, cu jertfirea 
tuturor bucuriilor cu cari: viața îmbie pe cei fără “socoteală, pe cei 
ușuratici și negândiți, pe cei cari îşi culeg bunurile şi le trec din 
mână în mână, nepăsători de urgiile ce poate aduce ziua de mâine, 
față de folosinţa mulțumirilor de astăzi. La masă erau numai doi, şi 
pare că fiecare dintrînşii îşi număra, bănuitor, bucăţile din fața ui, 
în vreme ce își amănunţea tot aşa, în gând, agonistele cu cari 'cdată 
va aveă să-și încheie socoteala unei vieți trudite şi înțelepte. 

lar moş Cătălin unde erà? Hei, el eră tot acolo unde eră cetera. 
Pe semne că tot wa fost el atât de mintos, pe cât ag lăudat la în- 
ceputul povestirii acesteia. 

-C ION GORUN 

A 47 A ZI 


Opinia publică în contra opiniei publice 


Arca lui Noe a salvat laolaltă maimuțe, cămile, oameni, privi- 
ghetori şi măgari. 
La limanul sufletului nou âl României de după răsboiu, odată 
cu fermenţii unei vieţi alta, au debarcat şi rămăşiţele multor lighioane 
care puteau să dispară, fără pagubă pentru nimeni. Printre ele, exotică şi 
izolată de ritmul unitar al neamului, o presă pe care numai oroarea 
„de banal şi loc comun ne oprește s'o calificăm (ca toată lumea), 
anumită, persistă încă, sâcâitoare ca un ţânțar când e somnul mai 
dulce, turburându-ne nouă sistematic viața noastră cea de toate zilele. 
Fantomă de hârtie a unui trist moment de mult dispărut, ea se mai 
înfățișează astăzi copiilor bătrâni şi superstițioşilor, ca singură întru- 
pare autentică a opiniei publice româneşti. 

E nostim că primile victime ale acestei închipuiri baroce să se 
întâmple a fi înşişi redactorii foilor cari compun această presă, nu- 
mească-se ele Dimineaţa, Adevărul sau Lupta (tot una). . 

Noi suntem Opinia Publică — zic ei. 

Și animate de suflul iluzoriu al acestei idei fixe, penele lor vi- . 
teze atacă hârtia cu semeție, ca şi cum fiecare cuvânt în parte ar fi ` 
susținut de unanimitatea unui plebiscit. 

Dar, iată că această opinie publică, învestmântată ad-hoc în cel 
mai schimbător la culoare „Pelikan-Tinte“, se înfățișează în fața celei- 
lalte (căci mai este una în carne și oase), prezentând în alegerile de 
inaugurare ale obștescului vot, o listă de candidați. 

Numele acestor candidaţi sau topit înăuntrul urnelor ca tot atâtea 
bucățele de zahăr întrun ceaun cu apă fiartă — şi na mai rămas 
nimic. 

| Această primă verificare nu i-a descurajat însă decât trecător. 
| Clipa de buimăceală încetată, un raţionament subtil lunecă lipicios 
| pe suprafața netedă a minţii lor dezorientate, pentru a nu întârzia să 
„se prelingă pe întâia pagină, ca o tenie muiată 'n tuş: 
y Noi suntem Opinia Publică. Prin urmare, alta nu poate fi. 
|Dacă noi am căzut în alegeri, înseamnă că țara nu reprezintă opinia 
publică. Democratismul nostru internaţional a sucombat în fața re- 
acționarismului naţional al ţării întregi. Cu atât mai rău pentru țară! 
| Aşa, mai merge! 

| Cazul, măcar că nu e unic, e, cu toate acestea interesant. L-am 
mai întâlnit, de mult, 'într'un tratat de boli nervoase. 

„ Pacientul, atâta timp cât se găsea în faţa unei singure persoane, 
nu prezenta nici urmă de boală. Vorbea ca toți oamenii, de ex. ca 
Virgil Madgearu, scria ca F. Aderca, se veselea ca M. Dragomirescu. 
Era deci ceva mai puţin ca omul normal (tinzând spre calmul plat 
al prostiei), și nici decum mai mult (talent, geniu, nebunie: culmi). 
Apariția unui al treilea ajungea însă pentruca maladia să apară şi 
simptomele ei teribile să se manifeste instantaneu. Figura alienatului 
se întuneca brusc şi acelaş dialog, de ani de zile, avea loc între el 
şi medicul curant: 
` Nebunul: Il vezi pe caraghiosul acela cu halatul în dungi? 

Medicul : il văd. 

Nebunul: E nebun. 

Medicul: Şi ce te autoriză pe dumneata, să-l socoţi nebun? 

Nebunul: Inchipueşte-ţi, domnule, că el e convins că e Isus 
Christos. 

Medicul (surâzând): Şi nu e? - 

Nebunul (în plină criză): Cum să fie, „domnule, dacă eu sunt 
Isus Hristos? Se poate să fie doi? Și dumneata ești nebun. Eşi afară! 
lar o să ne cadă stele 'n supă (şi se sting), soarele e plin de futu- 
rişti, trenul fulger mi-a trecut prin ureche, etc. etc. 


* 
* + 


Dar, o întâmplare, nu mai puţin edificatoare ca-insuccesul nu- 
miților (sau anumiţilor) în alegeri, s'a produs nu prea demult la Cluj 
(sa vorbit de ea la timp în această revistă). Reprezentanţii presei, cu 
gonfaloane]e idealurilor populare însemnate cu „aldine“, în fine „Opinia 
A Cearcă să ție un congres în acest centru cultural al Ardea- 
lului. 

Publicul împiedecă congresul. i 

Și am văzut cu toții atunci Opinia Publică imputând guver- 
nului că nu i-a pus la dispoziție mijloace destul de eficar:e pentru a 
se apăra, în definitiv, în contra ei însăşi, 

Fenomenul ne duce direct la concluzia că, între cele două opinii 
publice care există în ţară, conflictul e declarat. Una a fost, alta vrea 
să fie şi (mizerie!) este. 

Ce-o fi având una cu ceealaltă se poate lămuri în puține cuvinte. 

Presa de care ne ocupăm, și care nu mai preocupă pe nimeni, e 
streină năzuinţelor vremii, ca o Cioară rătăcită pe drum întrun stol | 
de cocori. Soarta ei e bine hotărâtă şi chiar de şi-ar vopsi penele, \ 
€ va trăda glasul şi no vor ține aripile. Povestea a de venii în sfârşit 
poveste, A fost odată.. | 


k 
kod * | 


Numărul de foi vândute din menţionatele ziare nu contrazice cu 
nimic cele afirmate până: acum. Nu mai ignoră nimeni că ele sun 
cumpărate pentru informațiile ce le conţin, (și nimic mai mult) şi pent 
trucă, deocamdată, nu au nimic similar (stricto sensu) în faţă. Fap- 
tul că singurul ziar informativ serios (Universul) întrece cu mult tirajul 
Dimineţei, Luptei şi Adevărului la un loc, e concludent. Căci redat- 
torii presei, să-i zicem (Ca să ne distrăm) independente, au isbutft 
prin măsluire să facă până și din simplul fapt divers o armă de luptă, 
de cele mai multe ori anti-națională. Jucăria ce le-a fost prea mult 
timp lăsată nu era de vârsta lor. Negând evidențe, afirmând ce du 
există, tăcând ce nu convine, prin urmare dezertând cu premeditare 
dela cele mai elementare obligaţii profesionale, ei cred, că prin a- 
ceste mijloace se mai pot creia curente. Din exemplele. pe care fiecare 
număr tras la noroc din colecție (o păstrează cineva?) ni le ofere din 
belşug, alegem pe cel mai la îndemână, pe cel mai recent şi în orce 
caz pe unul din cele mai amuzante. 

Se știe, că cele două mari premii naționale pentru literatură, în 
valoare de câte una sută mii lei, au fost acordate anul acesta dom- 
nilor Mihail Sadoveanu și Octavian Goga. Printre ştirile inserate în 
gazete, în schimbul a cei doi lei pe care îi dă în acest scop, cetitorul 
trebue s'o afie și pe aceasta. 

Nu ne îndoim, că dacă premierea dlui Mihail Sadoveanu a putut 
lăsa indiferenți pe dnii Emil Fagure şi lacob Rosenthal (ce legături 
pot exista între domniile lor și literatura română ?), premierea dlui 
Octavian Goga le-a fost de- adreptul antipatică şi mau voit-o Dar faptul 
că domniile lor pau voit-o, nu înseamnă (pe onoarea mea), că ea nu 
sa produs, Or, numele directorului acestei reviste (pentrucă e director 
al acestei reviste) a fost, după obișnuita metodă, omis. 

Nu avem desigur pretenția ca strada Sărindar să fi încetat lucrul 


o secundă. măcar, pentru a sărbători evenimentul. Ba, pentru a urma l 


îndemnul celei mai desăvârşite sincerități, care, în meseria scrisului 
ne-a fost singură și permanentă călăuză, ținem să mărturisim că ne-ar 
fi delectat chiar insultele care ar fi întovărăşit înregistrarea faptului 
premierii directorului nostru. Versul lui Eminescu. nu se referea doar 
da altă categorie de cetățeni: 


Dacă port cu ușurință şi cu zâmbet a lor ură, 
Laudele lor, desigur, mar mâhni peste măsură. 


Dar dacă în cazul acesta (și în toate celelalte) escamotarea unei 
informaţii nu strică nimic (din contra) celui vizat, ea se execută în 
dauna şi disprețul publicului cetitor. 


874 


© BCUCluj 


Vor zice iresponsabilii acestei boscării perimate că în aprecierea 
lor (descoperiţi!) ştirea nu prezintă nici o importanţă. 
Nimic de zis. Inţelegem. 

| Credem, cu toate acestea, că nici cel mai. imbecil, nici cel mai 
temerar dintre ei nu va cuteza să susţie că intormaţiunea aceasta nu 
e cu putință să intereseze cetitorii cotidianelor, cel puțin în aceeaș 
măsură ca ceaiul dansant oferit de domnul Albert Honigman sau ca 

uletinul zilnic conținând evoluția gâlcilor dlui Calman Blumenfeld. 


* 
* * 


| 
i Procedeele în felul celui citat fiind singurele de care această 
Opinie Publică dispune, îşi poate oricine închipui cât de fulgerător au 
contribuit ele la răspândirea simpatiei de care aceste foi de mai îna- 
imte se bucurau, și pe care cetitorii le-au dovedit-o destul de rar, dar 
destul de bine. 
ia “a 

In ce ne privește, nu putem ascunde că între sentimentele de in- 
dignare şi dispreţ, între cari pana noastră oscilează, e loc și pentru 
puțină omenească milă. Nu încrucişăm spada cu scobitori şi nu ne 
amintim să fi avut inima să fluerăm nici când vre-un bătrân saltim- 
banc, căruia, într'o vagă baracă de bâlci, moneda ce urma să dispară 
în manşetă, îi scăpa zornăind pe podelele scenei improvizate. De 
aceea ținem să atragem atenția numiţilor conducători ai acestei anu- 
-mite Opinii Publice că zădarnic își agravează situaţia, manifestându-și 
sentimetele prin mârâeli sau tăceri cu tâlc față, azi de domnul Octa- 
vian Goga, eri de Alexandru Hodoș, mâini de Cezar Petrescu şi poi- 
mâne poate de milostivul întru Domnul semnatar al acestor rânduri. 
Dacă această Opinie Ppublică are în adevăr o veche răfnială de elu- 
cidat nu pe noi ne are potrivnici cei mai primejdioşi, ci fara întreagă 
în tot ce are ea românesc, onest şi sincer. 

Rezultatul acestei răfueli (în curs de rezolvire), îndrăsnim a-l 
prognostica. Nu ne încumetăm însă (modestia!), a-l caracteriza mai 
colorat şi mai lapidar decât o veche şi cunoscută fabulă, care, aplicată 
aci, sar putea numi: 


Răsbunări tardive 


O vacă înghiţise o muscă. 
Musca, revoltată și umilită se hotărî să bâzâie și să înțepe până 
o înebuni vaca. Cum în stomacul vacii era însă călduț și bine (aici 
nu se prea potrivește fabula dar nu-i nimic), musca şi-a zis: „Trag 
întâi un somn bun şi când m'oi trezi, i-arăt eu vacii“, 
Când s'a trezit, vaca plecase. 
AL. O. TEODOREANU 

Maniiestaţia legionarilor cehoslovaci 
I 


Piecând pentru a doua oară în Cehoslovacia, am pornit la un 
drum în parte cunoscut, Un bun prilej mi-a înlesnit cunoaşterea unei 
mari părți a acestei țări, Slovacia, asupra căreia publicasem câteva 
impresii și fapte. Având acum un alt intinerar şi o altă misiune de 
îndeplinit, traversez această provincie cu mai puţin interes ca întâia 
oară, dornic de a culege noi impresii, prin locuri neumblate încă de 
mine. Știind acest gând, privirea nu mai are răbdare să se fixeze 
asupra tuturor lucrurilor. Doar măreața Tatră se bucură de vechea 
admirație. Aceasta, pentrucă natura a turnat-o în forme și proporții 
a căror grandoare simțurile noastre nu le pot cuprinde dintr'odată. 
Din acest motiv, privirea noastră tot o mai caută și dupăce silueta 
ei se pleacă sub povara distanţei, dispărând după perdeaua orizon- 
tului. Probabil, că oridecâteori aș mai umbla pela poalele ei, sensaţia 
se va repeta și îndepărtarea de aceşti falnici uriași va tregi acelaş regret. 

Lăsând Tatra în urma noastră, Carpaţii occidentali îmbracă forma 
„unei frumuseți de proporții normale, care distrează fără să obosească 
şi fără să subjuge. Aci natura și omul îşi împart frățeşte suvera- 
nitatea, exercitând-o într'o blândă armonie. Pela poalele şi brâul mun- 
ților se aciuiesc sărăcăcioase sate. In poarta caselor de bârne de cu- 
loare afumată, fire de brad înalt şi uscat vestesc de departe călătoru- 
lui numărul brazilor familiari rupți de marea vijelie a războiului. Este 
un semn de doliu, care se obișnuiește şi în munţii noștri. Cu această 
ultimă impresie, trenul părăseşte Slovacia şi coboară pe celalalt ver- 
sant al Carpaţilor occidentali, în Silezia cehă. 

Trecerea din o provincie în alta nu se observă, privind natura. 
In goana trenului nu poți deosebi micile schimbări, chiar dacă există. 
Diferenţierea o trădează munca omului, căci lucrurile dimprejur au 
acelaş aspect. Vegetaţia este la fel, deoparte şi de alta, fiind determi- 
nată de aceeaş climă. Tot fânul, secara și cartofii sunt plantele prin- 
cipale, dar nu mai este aceeaș munca omului. In Slovacia fânul se 

cosește cași pela noi, trezind poate acelaș cântec al coastei în su- 

fletul celor cari o mânuesc. Dincolo de coama Carpaţilor iarba se _ 
„tunde cu maşina, fără pic de cântec, sau fredonând arii cunoscute 

abia la pătura cultă de pe celălalt versant. Este gradul de cultură | 

reflectat pe teren la munca câmpului. i 

Coborând spre Bohumin — Oderbergul de altă dată — trenul 
ne duce. dealungul frontierei polone de care ne despart abia câțiva 
pași, făcându-ne să cunoaştem mizeriile dela graniţele altora. La Tes- 
chin, frontiera taie orașul exact în două. Locuitorii dintro parte şi 
alta comunică cu pașaport oridecâte ori ar trece podul ce leagă cele 
două părți ale orașului. Dealungul râulețului Obzia, la umbra sălciilor 
se văd paznicii de graniță împiedecând prin prezența lor şi baia în 
liber, atât de dorită pe vemea câldurilor din luna lui Cuptor. 

z Dela Oderberg încolo, regiunea prin care trecem nu mai seamănă 
. -cu nici o altă parte ce cade la est de această linie. Cultura intensivă 
și rațională a pământului, industriile de tot felul masate în fiecare 
comună, cu impozante clădiri şi instalaţii, cu lumină electrică şi al- 
tele, fac imposibilă deosebirea localităților după exterior. Dacă nu aş 
călători cu tren accelerat, mi se pare că nu aş şti să spun care sunt 
oraşe și care sate. Pretutindeni frumuseţe, bunăstare, bogăție. Acest 
aspect se intensifică pe măsură ce ne apropiem de capitala țării, de 
Praga, Tatra culturală a Cehoslovaciei pe care, după treizeci şi patru 
de ore de călătorie, parcurgând o distanță de 1500 km., însfârşit, iată 
că am atins-o. 


H 


Intre 27 lunie şi | lulie, căile ferate cehoslovace au făcut un 
mare efort. In nu mai puţin de patru zile trebuiau să aducă la Praga 
şi să transporte înapoi la vatră 25 mii de foşti legionari, veniți la 
marea manifestaţie ținută acolo în ziua de 29 Iunie, şi să deservească 
în acelaş timp circulația obişnuită, care spre un asemenea centru este 
şi altfel foarte intensă. A fost o mobilizare parțială în toată regula, 
de care administrzfia căilor ferate sa achitat în mod splendid, fără 
să înregistreze nici cel mai mic incident. 

Cu acelaş scop am venit la Praga şi câțiva delegaţi ai Uniunii 
“foştilor voluntari români, în virtutea unei vechi caimaraderii şi frâţeşti 
colaborări pe vremea urgiei austro- -maghiare, pentruca, participând la 
serbarea lor de acuma, să demonstrăm și pentru viitor solidaritatea 
noastră întru apărarea patrimoniului naţional câştigat prin șiroaie 
de sânge. 

Vom povesti întâiu felul cum au decurs aeeste serbări, lăsând 
învățătura şi concluziile până la urmă. l 

Grandioasa manifestaţie a legionarilor cehoslovaci a fost prile- 
juită de împlinirea a 10 ani dela săvârşirea atentatului dela Serajevo 
şi a 5 ani dela semnarea tratatului dela Versailles, prin care a luat 
ființă Cehoslovacia de azi. 

Serbarea a durat în totul două zile. In prima zi sa desfăşurat 
un program cu fond creştinesc, slăvind memoria acelora cari și-au 

`- jertfit pentru națiune ceeace aveau mai de preț de dat patriei: viața. 


Mii de oameni, în frunte cu mai mulți miniștri merg în pelerinaj læ- 


eroii câmpului de luptă, la mormântul celor 42 legionari de pe frontul : 
italian căzuţi în captivitate la austriaci și spânzurați; apoi la simbo- ` 


lul eroului necunoscut şi la unul din eroii frontului politic, la Jiri 
Klecanda, fostul secretar general al Consiliului naţional din Rusia, 
care cu inteligența sa a dirijat lupta celor dintâi. Am zis că programul 
a fost cu fond creştinesc, deoarece formele au fost eliminate cu de- 
săvârşire dela aceste solemnități. Ele au decurs fără asistență preoțească. 


Observând această lipsă de formă, mi s'a spus că legionarii, ` 
caşi majoritatea poporului. ceh, este anticlericală. Lupta națională din . 


trecut s'a dat nu numai “împotriva Vienei ci şi în contra Romei, ambele 
coalizate pentru oprimarea lor națională. Prin urmare, rezultatul fireşc 
al răsboiulul trebuia să fie prăbuşirea amândurora: descompunerea 
Austriei şi destrămarea bisericii catolice. Aşa s'a şi întâmplat. De unde 
„înainte de răsboiu în Cehia erau 98%, catolici și abia. 2%/, reformați, 
— astăzi peste 60%, au părăsit catolicismul. Numai în Slovacia, da- 
torită unor împrejurări speciale, nu s'a putut întinde reacţiunea anti- 
catolică. Cauza pare a fi că acolo biserica catolică sa aliat cu poli- 
tica militantă actuală.. Şi este ştiut că, privind lucrurile prin prisma 
actualităţii, niciodată nu poţi vedea clar. i 

Manifestaţia propriuzisă începe în ziua de 29 Iunie. Inainte de 
orele 8 dimineața se formează cortegiul în afară de raza. centrului 
orașului. La orele 8 îşi face apariţia pe bulevardul principal cavaleria 
siberiană, după care se înșirue ceilalți legicnari după armă și prove- 
nienţă, toţi în uniforma lor din răsboiu. Printre diferite unități, la di- 
stanța corăspunzătoare sunt purtate drapelele ostăşeşti, plancarde cu 
inscripții de un înțeles sugestiv. La orele 10 a. m. piața „Starona- 
metske nameste“ din fața palatului -municipal geme de lume. Preşe- 
dintele organizaţiei legionarilor, dr. Iosef Pateid! citeşte manifestul 
legionagilor, ascultat și de mai mulţi miniştri. 

La orele 10%, mulțimea se formează din nou în cortegiu şi por- 
„neşte spre palatul prezidenţial să salute pe președintele Massaryk. La 
ora |] cele trei mari curți ale palatului sau umplut de oameni. Curtea 
interioară cuprinde imenşa massă de 20 mii oameni, cea m jlocie circa 
10 mii, iar a treia vreo 5 mii. 


O delegaţie de legionari, în frunte cu ministrul Beneș, preşedin- ~ 


tele Asociaţiei legionarilor, asistați și de delegaţia voluntarilor români 
prezintă preşedintelui republicei textul manifestului. După aceea Ma- 
ssaryk apare în balconul fiecărei curți rostind o mică cuvântare aco- 
peritä de strigăte „na zdar“ fără sfârșit ale mulţimei. La orele 2 d. a. 
manifestația ia sfârşit. i ; 

I. 


Pentru a afla sensul acestei mărețe manifestări, e nevoie să re- 
- amintim câteva fapte din istoria ultimului deceniu. 

Este îndeobşte cunoscut, că Cehoslovacia a fost recunoscută ca 
beligerantă în chiar cursul războiului, pe când de fapt făcea parte încă 
din monarhia austro ungară, garantându-i-se independența. Acest suc- 

„xes se datorește activităţii consiliului “naţional cehoslovac cu sediul 
la Paris, în fruntea căruia stătea actualul preşedinte al republicei, pro- 
fesorul Massaryk, și legiunilor de voluntari cari luptau pe toate fron- 
turile Antantei, numărând peste 100 mii combatanți. 

Cu prăbuşirea puterilor centrale, chiagul guvernului cehoslovac 
îl dă consiliul naţional, iar acela al armatei naţionale, legionarii. In 
:ce măsură se sprijineşte statul cehoslovac și astăzi pe voluntari se 
“vede din faptul că 50 mii de legionari se găsesc în armata activă și 
“în serviciul statului. Va să zică, tot al doilea fost legionar este func- 
şionar de stat. 

Anticipând aceste câteva date şi fapte, nu este greu de înţeles 
viul iateres al opiniei publice caşi acela al streinătății cu care s'a ur- 
mărit desfăşurarea manifestaţiei legionarilor. Este sigur, că pe lângă 
scopul de ordin moral de a sărbători o aniversare, se căuta şi atin- 
gerea unui alt obiectiv, poate ceva mai îndepărtat, dar pentru ajun- 
gerea căruia se lucrează metodic și conștient încă de pe acuma. 

v Privită superficial acțiunea legionarilor, s'ar părea că ei tind să 
se transforme în partid politic, bazaţi pe vechile și puternicele legă- 
turi sufleteşti dintreolaltă. Cercetând însă mai dia aproape chestiunea, 
vedem că foştii legionari cehoslovaci urmăresc un lucru ,neasemänat 
mai mare, ca concepție şi ca mijioace de realizare. De fapt, condu- 

cerea administrativă a tării o au şi până acuma. Nu ar mai rămâne 
decât să o câștige și pe aceea a legiferării. Spre aceasta. mi se pare 
că și năzuiesc, dar nu după rețetele cunoscute ziurea, organizați în 
partid politic, ci indirect, inspirând „duhul legionarilor“ — cum a 
“spus-o Massaryk în cuvântarea sa — deci ideia națională tuturor pă- 
turilor sociale şi tuturor partidelor politice. Cu acest scop evident au 
început să organizeză acum vreo 8—10 luni „Alianţa eliberării naţio- 
nale“ sub egida asociaţiei foştilor legionari, care până acuma numără 
100 organizații cu mai multe zeci de mii de membri recrutați din toate 
păturile sociale și editând şi un ziar zilnic cu acelaş titlu. Legionarii 
cehoslovaci nu preconizează principiul solidarităţii în politica militantă 
— aci rezidă adevăratul şi dezinteresatul ler „patriotism — exploa- 
tând puternicele legături sufleteşti tesute în vremuri de restriște, ci îl 
lasă pe fiecare legionar acolo unde l-a predestinat soarta și situaţia 
sa socială şi economică; dar îi cere în mod imperativ f ecăruia ca, 
ori unde ar îi, ideia națională să-i fie suprema dogmă în toate actele 
sale politice. 

Spre această înaltă concepție mi se. pare că tinde Asociaţia le- 
gionarilor cehoslovaci şi în slujba acestei idei s'a organizat şi gran- 
dioasa manifestaţie dela 29 lunie. Marșul învingătorilor de eri cons- 
tituie simbolul izbândei de mâine. Din câte am văzut în aceste zile 
de sărbătoare la Praga, mi-am câștigat convingerea, că poporul ceho- 
slovac, ajutat de puternicii lui pivoți, de legionari, îşi prepară cu a- 
ceeaş tenacitate şi cald patriotism victoria de mâine, după cum şi-a 
făurit-o pe cea de azi. 

P. NEMOIANU 

Soseşte expozeul! 


De câteori, generalii Austriei defuncte erau luaţi la goană de pe 
câmpurile de luptă de armatele prodigiosului Napoleon, aveau tot- 
deauna buna inspirație de a alerga spre Viena, să explice pe larg 
Impăratului, cu un nemaipomenit bagaj de argumente strategice și 
tactice, (singurul pe care. nu-l pierduse în încăerare) că înfrângerea - 
lor se săvârșise împotriva tuturor regulelor de luptă consacrate. 
Păstrând proporţiile cuvenite, acesta pare să fie și cazul domnului 
Juliu Maniu. Șeful partidului naţional își adună din nou comitetul de 
o sută pentru a demonstra într'o cuvântare cât un-veac absoluta sa 
nevinovăție în nereuşita celor mai noui târguieli. (O pertractare eșuată 
egalează cu o bătălie pierdută). Deci, domnilor, daţi-vă puţin mai la 
o parte, că sosește expozeul... 

Ah, cât de bine-l cunoaştem, interminabilul cârnat de retorică | 
stearpă, cu care fostul jurist al Consistorului din Blaj, surâzător și 
insinuant, încearcă să potolească din când în când foamea de guver- 
nare a atâtor disciplinaţi soldaţi. E o mâncare proastă, încălzită la 
țiecare trei luni, sleită şi indigestă, căreia talentul de bucătărie al 
vorbitorului nu-i adaugă cel puţin amăgirea unui sos convenabil. 
Scena se petrece cu regularitatea unui ceasornic cu cântec, de cinci 
ani încoace, ori de câteori căpeteniile partidului național -se întorc 
acasă copleșiți de insucces. N'a fost alminteri nici după disolvarea 
Consiliului dirigent, nici după dureroasa înfrângere în alegerile din 
1920, nici după nenorocita boicotare a încoronărei dela Alba lulia. 
In rândurile din ce în ce mai subţirele ale adversarilor noștri se în- 
cuiba adânc, dela o decepţie la alta, chinuitoarea senzaţie a sbuciu- 
mului inutil, lumea începea să murmure prin cafenelele provinciale, 
ia Aiud, la Lugoj sau la Beiuş, şi umbra amenințătoare a unei răs- 
vrătiri se ivea, tot mai înaltă, la orizont. Atunci, ca un costeliv Neptun 
în jachetă, îmblânzitor al valurilor răsculate, își făcea loc printre ai 
săi d-l luliu Maniu, şi, argumentând „în conzecinţă“, perorând cu 
„drept aceea“, implorând pe „fiştecare“, revărsa asupra victimelor. 
sale un exasperant prisos de arguţie advocăţească; după cinci ore 
de oribilă pisălogeală, elementele clocotitoare însă se potoleau, și frontul 
unic era restabilit. Putea să urmeze peste o lună, alt dezastru. 

“Totdeauna m'am întrebat, cum e cu putință, ca un partid întreg, 
care, orice s'ar zice, nu e alcătuit numai din imbecili, să-înghită fără 
să crâcnească o asemenea vulgară păcăleală, ba să se mai lase și 
înşelat de grosolanele ei şiretlicuri ? Aceeaş întrebare îmi ea fa 
printre rânduri şi acum, în ajunul şedinţei de Luni a comitetului: - 
de o sută, când încerc să lămuresc puţin starea de spirit din lagărul 
protivnic. Că acolo, printre atâți oameni de treabă câți mai stau încă 
subt tutela dlui luliu Maniu domneşte o penibilă descurajare, nu e: 
nevoie s'o spunem. Izolarea a început să doară. Orizonturile se în- 
chid din toate părţile şi pe nici o poartă nu se mai poate ieși la larg.. 
Contopirea cu partidul țărănesc, deşi nu fusese privită de către toți 
ca o tovărăşie ideală, rămăsese ultima nădejde în faţa fatalei des- 
~ compuneri a regionalismului militant. Vestea fuziunei smulsese deci: 
un lung suspin de ușurare. Inţelege oricine, cât e de plăcut căluşul, 
Care-ţi taie răsuflarea tocmai în clipa când te pregăteai să respiri 
mai în voie!... 

Partidul naţional se găsește astăzi în această mizericordioasă. 
situaţie, la care se adaugă o doză incomensurabilă de ridicol. Nu toți 
slujitorii lui suportă cu seninătate soarta aceasta. Am. întâlnit: 
în vremea din urmă destule priviri ruşinate aplecate spre pă- 
mânt, incapabile de a suporta nici cea mai blândă ironie. Am auzit 
nenumărate accente de indignare împotriva cârmacilor cari au pregă- 
tit ruşinosul naufragiu, Și am avea cuvinte să credem câ o reacțiune 
violentă e pe cale să se producă, şi că amărăciunea comprimată va. 
sparge ca o bubă plină cu puroi. 

s*a, 

...Dar di Iuliu Maniu va veni cu cataplasma expozeului, şi toate: 
se vor linişti. Cu gesturi de fachir indian va deschide perspective 
înfloritoare, va scoate porumbei de subt manşetă şi va oferi iluzia 
optică a triumfului asigurat. Foarte bine. Noi tot ne mirăm însă, cum 
se poate ajunge la un atât de miraculos rezultat cu cea mai searbedă 
oratorie de bâlci? Nu vede nimeni că e la mijloc o prostească înşelă- 
torie? Nu se găsește nici unul, dintre atâţia păcăliţi cu premeditare, 
care să limpezească odată cu tăişul realității această caraghioasă şe- 
dință de scamatorie, demascând şarlatania şi vindecând pe naivi? 

Răspunsul să-l dea alții: Deocamdată, se deschide ședința. Deci, 
domnilor, daţi-vă puţin mai la o parte că sosește expozeul... 


ALEXANDRU HODOŞ: 

Teroarea roşie 


— Marx-Engels şi Lenin-Zinoviev — 


Suprema expresie a stăpânirii bolșevice este şi rămâne teroarea, 

Continuă în Federaţia republicelor sovietice până astăzi cu ace- 
eaşi neîndurare, cu care a fost începută. Ziarele sovietice anunţă uci- 
derile şi execuțiile cu liniştea cu care anunță marile trusturi sau fan- 
“tasmagoricele planuri de maşinizare, de electirficare,. de transformare 
a vieţii de ciumă în raiu neînchipuit. Şi aceasta nu uimeşte pe nimeni. 
Proletariatul şi țărănimea rusă află din explicarea oficială, că teroarea 
a fost ordonată de Marx și Engels. N'a existat nici o întreprindere, 
cât de sângeroasă şi cât de irealizabilă, pe care comuniștii din luter- 
naționala a III-a să nu o explice prin citate din Marx sau din Engels. 
Și această minciună constitue partea a doua a crimei — căci revo- 
luţia bolșevică, dacă ar fi putut fi scuzată printr'o ceosebită stare su- 
fletească, proprie poporului subiugat, în nici un caz nu poate fi justi- 
-ficată printr'o învăţătură, care ar fi fost formulată de întemeietorii so- 
cialismului ştiinţific: Marx și Engels. 

Vorbind despre teroriștii vremilor Revoluţiei franceze, Engels 
scrie lui Marx: i 

„Sub stăpânirea spaimei, înțelegem stăpânirea oamenilor cari 
însuflă spaimă. Dimpotrivă: aceasta e stăpânirea oamenilor, cari sunt 
ei înşişi înspăimântați. Teroarea a însemnat cruzimile inutile, făcute de 
oameni înfricoşați pentru propria lor linişte. Sunt încredințat că vina tle- 
roarei anului 1193 cade pe acei poltroni, cari sau dat drept patrioți- 
„burghezi, mahalagii mărunți, și pe lepâdăturile care făceau gheșejturi 
-în jurul teroarei“. 

Mai mult dispreţ faţă de teroriști decât acest dispreț al învăţă- 
torului nici nu se poate concepe. Terorişti în revoluție sunt prin ur- 
mare poltronii și lepădăturile. In zadar Lenin a înfierat pe şefii In- 
ternaţionalei a il- -a, când aceștia au protestat împotriva ororilor ce le 
făceau „marxiştii“ moscoviți în virtutea doctrinei lui Engels și lui Marx. 

Cuvintele lui Engels rămân ca un imperativ categoric pentru 
proletariatul care începe lupta pentru socialism împotriva clasei ex- 
-ploatatoare. In cartea sa: „Situaţia muncitorilor în Anglia“ Engels scrie: 

„Comunismul în principiul său stă deasupra desbinării dintre 

burghezie și proletariat. Comunismul tinde să înlăture anume această: 
desbinare. De aceea comunismul recunoaște — până când desbinarea 
există — înrăutățirea proletariatului împotriva asupritorilor săi ca un 
puternic imbold a mișcării clasei muncitoreşti ce acum începe, însă 
el, comunismul se ridică deasupra acestei înrăutățiri, fiindcă el e o- 
operă a omenirii, şi nu numai a muncitorilor. Afară de aceasta, nici 
unui comunist nu i-ar fi venit în cap să manifeste răzbunare față de 
unități separate, sau în general să cugete că burghezul ar putea 
în noul mediu să se poarte altfel decât el însuș“. Mai departe, din 
aceeaş carte: | 

„De aceea, cu cât mai mult lucrătorii se vor pătrunde de ideile 
socialiste, cu atât înrăutățirea lor actuală, — care rămânând tot atât 
de încordată ca acum nu va duce la nimic bun, — va fi de prisos, 
şi deci cu atât mai mult pașii împotriva burgheziei își vor pierde ca- 
racterul de sălbătăcie şi cruzime. Dacă în general sar îi putut ca 
întreg proletariatul să devină comunist, până când nu a izbucnit lupta, 
lupta ar fi trecut foarte pașnic“. 

lar Marx vorbind despre Comuna din Paris, leagănul dictaturii 
proletariatului, scrie: 

„Dela 18 Mart până la intrarea în Paris a armatelor din Ver- 
sailles, revoluția proletară a rămas nepătată de violențele, cu care sunt- 
pline revoluțiile şi mai ales contrarevoluţiile claselor de sus“. Atât 
Marx cât și Engels au fost plini de umanitate şi de idealism. Inrăută- 
` firea proletariatului în lupta lui împotriva exploatatorilor nu va aduce 
nimica bun, teroarea naște cruzimi inutile, iar organizarea societăţii. 
noui trebuie să se întăptuiască cu alte măsuri: cu exproprierea cinstită 
a mijloacelor de producţie din mâinile exploatatorilor pentru folosul 
societăţii socialiste şi cu înfăptuirea democrației proletare. 

In tot ce a scris, Engels ma admis măcar în treacăt gândul că 
răzbunarea și uciderea sunt folositoare sau; necesare; pentru el comu-- 
nismul e ceva sublim, care stă deasupra desbinărilor de clasă, “el e 
o operă a umanității întregi. 

Poţi să nu admiţi comunismul, fiindcă societatea se dezvoltă pe. 
alte principii de cât cele comuniste, şi societatea viitoare va avea o. 
altă înfățișare decât cea comunistă, cunoaşterea însă a învățăturii lui 
Engels şi a lui Marx înmoaie pe om, îl înobilează, îl scapă de cruzime 
şi de sălbătăcie. De aceea Engels spune că dacă tot proletaul ar fi 
- pătruns de duhul acestei învățături, lupta lui cu burghezia, adică re=. 
voluția socială, va trece foarte pașnică. Engels se cutremură şi se 
înspăimântă gândindu-se numai, că neînțelegerile seculare între pro- 
letariat şi burghezie ar putea împinge pe proletariat la răfueli sângeroase. 

lar Marx, cu un sentiment de mândrie, declară că Comuna Pa-. 
risului în 1871 nu s'a pătat cu violenţe și sânge. In tot ce a scris. 
Marx nu se găseşte nici un singur loc unde să se vadă pofta de 
sânge, îndreptățirea vărsării lui. Chiar în „Manifestul Comunist“ scris. 
în tinereţe, scris cu mult înainte de revoluţia socială dela 1871, unde 
avântul lui antiburghez aminteşte discursurile patetice și nobile ale 
fermecătorilor girondini dela 1789 — Vergniaud, Brissot, Barbaroux, 

— şi care face din -această serie mai mult un poem socialist de cât 
un program de luptă, nu se găseşte nici un îndemn la cruzime şi la 

vărsare de sânge. Şi pentru Marx şi pentru Engels. sunt evidente 
absurditatea, inutilitatea, spaima- şi pericolul teroarei; Pentru ei era 
clar că dacă proletariatul. va ucide, el va ucide tot ceeace e în el 
mai bun şi frumos. Căci-nu poți fi în acelaș timp călău și apostolal 

liberării omenirii. : : : i 

Ce au făcut Lenin, Troțki, - Zinoviev? Mai intâiu. n'au spus nici 
-odată proletariatului rus că învățătorii socialismului, admițând pres- 
Chimbarea societății burgheze, admițând democraţia politică, nu însă 
dictatura sângeroasă a proletariatului, admițând exproprierea mijloa- 
«celor de producție, admițând comunismul, au respins cu indignare 
teroarea-şi uciderea. Nici Lenin, nici Troțki, nici Zinoviev wau lă- 
murit proletariatul rus,. că fondatorii socialismului au înfierat cu cu- 
‘vinte arzătare — poltroni şi lăpădături — pe acei cari în timpul revo- 
luţiei sociale vor vărsa sistematic şi doctrinar și în timp îndelungat 
sânge omenesc. Din contra: 

Comuniştii ruşi, indiferent ruşi sau ovrei din Rusia, au pregătit: 
un sistem special şi înfiorător al teroarei, l-au pregătit în subsolul 
emigrației, cu gâfăială şi cu o drăcească sete de răzbunare. Lenin a 
declarat întotdeauna, când încă nu visa să vadă revoluția, că prole- 
tariatui rus se va răfui cu vrăjmaşii săi de clasă, ca odinioară jaco- 
binii cu aristocrații francezi. 

In 1917, în luna Maiu, în timpul congresului deputaţilor ţărănişti 
la Petrograd, unde Lenin a declarat că partidul -bolşevic renunță la 
naționalizarea pământului, făcând acest compromis ca să-și câștige 
simpatia țărănimii, a mărturisit că, ajungând la putere, va spânzura 
„câteva sute de speculanţi ca să înceteze specula. O vorbă de cafenea, 
care nu se erijează în sistem când viscoleşte revoluția. Un program 
de prisos, fiindcă noi ştim că nici odată în timpul revoluţiei franceze: 
ma înflorit mai mult specula decât atunci când lucra mai cu multă 
sârguință ghilotina. lar la sfârşitul lui Noemvrie 1917, o lună după 
înșfacarea puterii, Troțki, în circul „Modern“, cu o insinuaţie de drac 
a început să vorbească de „mașina, care desparte capul omului de 
trunchiu“. Era o amintire aruncată într'o atmosferă clocotitoare de pa- 
timi politice. In zadar protesta marele și curatul marxist G. Plehanov, 

_necruțai nici el de tragice violenţe. In zadar protesta cel mai cinstit 
om al Rusiei, Vladimir Corolenco, veșnicul puşcăriaș pentru dreptatea 
celor asupriţi; în zadar protesta „socialistul 'maximalist“ Maxim Gorki 
pe paginile ziarului său „Viața nouă". 

Bolşevicii repetau: „O să vă bem acum sângele!“ 

A fost măcelărit de viu generalul Duhonin, și generalismul' bol- 
şevic Crâlenco a plâns văzând această scenă. Mai târziu, în calitate 
de procuror al statului în Tribunalul revoluţionar, el cerea cu indig- 
nare executarea acelora cari au făcut aceasta crimă. Crima însă era 
ordonată de suş. Intro noapte, au fost ucişi oamenii de bine, cunos- 
cuţii filantropi Șingariov și Cocoşchin. Tot într'o noapte au fost mă- 
„celăriți în Lavra Alexandro-Nevscaia frații Gonglaz, din porunca lui 

Lenin. În fiecare zi agenţii pâterii sovietice ucideau färă pedeapsă pe: 
arestaţii. politici sub motiv că au încercat să fugă... La 6 lanuarie 
1918, au fost împușcați cu mitralierele lucrătorii -neînarmaţi. cari se 
îndreptaseră să salute în palatul. Tavria, Statele Constituante. : Nout 
guvern al comuniştilor internaționalişti ucidea pe toți: pe bolnavi, 
pe nedumeriţii studenţi, pe lucrătorii: neînarmaţi cari cereau pace şi 
pâine. lar în. Iunie 1918, în şedinţa Comitetului executiv panrus al par-. 
tidului comunist, Lenin -se plângea că: TIE ANR, 

„Puterea noastră nu e de oţel, ci de marmeladă!“. I-se părea. 


moale şi cerea aplicarea fierului. e 

Imediat, guvernul înființă înspăimântătoărea Ceka — în fiecare: 
oraş, în fiecare sat. Și începu turbarea uciderii. Prilejul fu binevenit: 
asasinarea cekistului Uriţchi, un ovreu fără însemnătate în“ partid, şi 
atentatul asupra lui Lenin în Moscova, de către curagioasa fată 
Dora Caplan. Trebuia să fi fost atunci în vreun oraş din Rusia ca 
- să vedeţi ce au făcut călăii „marxişti.“ Nu era o răfuială, nu era o 
răzbunare, ci un triumf al 'nebuniei. de sânge, a unei gâfăitoare sete: 
de moarte. Toată Rusia se transformase într'ui abatoriu. Ofiţeri, preoți, 
episcopi, muncitori, femei, burghezi, socialişti, anarhiști, oameni ab- 
solut nevinovaţi erau îndesaţi în garajuri de automobile și măcelăriți: 
cu o cruzime Căreia nu i se poate găsi cuvânt, nici asemănare. Zia- 
rele sovietice au numărat peste zece mii de ucişi. Acelaș lucru se 
repetă când în Germania junkerii uciseră pe Karl Libknecht şi Roza 
Luxemburg. Pentru această crimă -a ofițerilor: germani răspundeau în 
Rusia — femeile şi bărbaţii! 

Guvernul sovietic, fără să fi pretins vreo demnitate, şi fără să 
se fi găsit om care să i-o atribuie, a decăzut prin teroarea sa până 
la cel mai simplu caz de zoologie patologică. Incă mai mult, în toamna: 
anului 1918 pe paginile „lIzvestia Comisiunii. extraordinare pentru. 
lupta cu contrarevoluția“ se discuta, deschis, chestiunea... De atâtea 
ori Zinoviev-Apfelbaum a. strigat în. auzul întregei -Rusiei, cu vocea 
lui piţigăiată şi isterică: „Pentru fiecare cap al nostru — o mie de: 
capete de burghezi!“ Ce teribilă şi absurdă vreme: Valoarea revolu- 
ției sociale se exprimă ca o obsesie de scârbă prin capul, cel mai 
respingător cap ce l-a creiat vre-odată întâmplarea, a 'tovarășului Zinoviev! 

Asta este faza ultimă a revoluţiei sociale, întreprinsă de un om care 
moare de paralizie generală, de Bronştein, de Apfelbaum, de atâţi so- 
belsoni şi tabelsoni, de amărâtul nepot al prințesei Narăşchina, to- 
varăşul Cicerin şi de polonezul Felix Dzerdjinschi, care a priceput 
din revoluţia socială alui Marx exact atâta cât pricep asinii logaritmele. 

Pretutindeni în Europa şi în America, intelectualitatea rusă, pre- 
cum şi reprezentanţii autentici ai proletariatului și ai țărănimii ruse 
îşi fac o datorie de .conştiință -şă explice că: nici. proletariatul rus, 
nici țărănimea, nici ovreimea, nici socialişti, .nici anarhiștii, nici. so- 
cial-revoluționarii mau nici un pic de vină în această strașnică și 
zguduitoare teroare roșie, care cade exclusiv pe seama unor oameni 
cari au mânjit veacul în sânge și au degradat pe 'orii în. numele urei 
transformări sociale, inutile şi absurde.. . .- > G: M. IVANOV 

GAZETA RIMATĂ 


Mutara Gapitalei 


Ziarele au deschis o anchetă 
în favoarea mutărei Capitalei. 


Nu-i de mirare, dacă poporul revoltat 

Și chinuit de-aceste călduri caniculare 

S'a. hotărât, — și știrea, vedeți, a transpirat, — 
Să mute Bucureștii la munte ori la mare. 


Trăim în Capitală, de-o lună, ca 'ntrun iad, 
Prăjindu-ne, ca fleica pe jar, în plină vară ; 
Săgeţile solare, pe noi, aprinse cad 

C'o stăruință crudă și perpendiculară ; 
Asfaltul ne sculptează protestul pe pavaj, 
Dar cerbicia noastră ca gulerul se 'moaie ; 
Navem nici consolarea modestului miraj 
Răsfrânt ca 'n altă zare în picurul de ploaie; 
Purtăm arșița zilei pe umeri ca un jug, 

Cu muștele și praful ne împărțim menajul; — 
Și astfel, fiecare, ca un banal transfug, l 
visăm în altă parte să ne cărăm bagajul... 

Proiecte sunt destule, şi fiecare-ar vrea 

O altă Capitală înscrisă 'n Constituţie ; 
Problema, recunoaşteți, e 'ngrozitor de grea, 

Și nu-i puţină treabă să-i nimerești soluție. 

Ar aşeza-o unii, Veneţie, pe lac, 

Plutind printre lagune să ne 'ndulcim căldura, 
Ar transporta-o Csicso, subt Mureş, la Chelmac, 
Și-ar. duce-o Brănișteanu acasă 'n Sadagura ! 

` Cinstind cum se cuvine pământul său natal, 
Boilă ar alege, fireşte, Bădăcinii, 

Că-i mai ferit de vânturi, și-i centru cultural, 
Și-s oameni cum se cade pe-acolo, toți vecinii... 
Voivodul Vaida, sincer, ar vrea Olpretul-mic, 

Și Branişte : Sibiul, pe unde-a fost ministru, 

lar Moscovici (Ilie) ca orice bolşevic, 

Ne-ar îmbrânci, grămadă, cu toții, peste Nistru ! 


Ghiulucă numai, singur, gândind de patru ani, 
Schimbându-și preferința cum le a schimbat pe toate, 
Având deviză :. „Astăzi aici, mâine 'n Focşani“, 

Ar pune Capitala, în pertractări, pe roate.. 


GEANABET ŞANTICLER zis şi PERTRACIIRUL, 
fost flautist la Ildiz-Kiosk 

INSEMNĂRI 


Alte moravuri. — Gazetele au pu- 


tblicat, cu titlu de curiozitate, ştirea des- 


pre reintrarea dlui Alexandru Millerand 


“în baroul din Paris. Undeva, într'o co- | 


1oană mai dosnică, am văzut 'repro- 
dusă şi silueta masivă a fostului pre- 
ședinte, infăşurată în roba de advocat. 
'Descinzând în arenă'mai răsboinic de- 
cât oricând şi părăsind cea mai înaltă 
magistratnră a Franţei pentru a se a- 


-unca din nou în valurile politicei- mi- ` 


litante, purtând pe umerii săi “voinici 


prestigiul demnităţilor cu cari fuse ~ 
Alexandru Millerand , 
dând 4 : 


“învrednicit, di. 
işi reia obişnuita. profesiune, 
-existenței sale şi o altă semnificare 


„decât aceea a unui pensionar al gloz? 3 : 


riei. E: 


Reîntoarcerea aceasta e caracteris- $ 


tică pentru moravurile vieței publice 
din Franţa. Dl. George Clemenceau;... 


altă dată, a trecut la prezidenţia Con: | 


-siliului, în cele mai critice momente 
ale răsboiului, părăsind (poate chiar 
cu regret) biroul directorial dela zia- 
rul pe care-l înpodobea zilnic cu 

câte-un articol. Şi nu s'a reintors să, 
conducă mai departe L'Homme Libre, 
numai pentrucă cei peste optzeci de 


"ani ai săi nu-i mai îngăduiau storțări 


atât de mari; s'a mulțumit cu înde- 
letnicirea de conferenţiar peste Ocean. 
Iar d. Raymond Poincaré, în scurtul 
răgaz pe care l-a avut după retragerea 


. sa dela Elizeu, s'a simţit onorat să ia 


asupra sa sarcina de cronicar regulat 


_al :evenimentelor externe la vechea 
Revue des Deux-Mondes. Acum dl. 
“Alexandru Millerand... - 

- Acestea se petrec, se înțelege, în 
„Franța. Guvernarea nu pare să fie a- 
„colo o plăcintă căzută din cer pentru 
„foarte nesătule guri, ci o însărcinare 
` ide răspundere, din care nimeni nu-și 

xreiază o sursă de îmbelşugată exis- 
- tenţă. Binefacerile societăţilor consti- 
“tuite, noi nu le cunoaştem încă. Fără 
“să vrem a ne bârfi ţara, 





trebuie să 
recunoaștem cât de mult s'a sporit în 
vremea din urmă, în România, speța 
profesionistului politic. Treceți în re- 
vistă fruntașii partidelor dela noi 

şi vefi rămânea uimiţi de belşugul 
bărbaţilor de stat fără nici o altă o- 
cupaţie. Mai moţat decât preşedintele 
Franţei, dl. Iuliu Maniu, de pildă, după 
ceau s'a mai putut intitula decât fost pre- 
şedinte al Consiliului dirigent, ma con- 
simţit să-şi reia ocupațiile dumisale 
atdvocaţiale pe lângă Consistorul din 
Blaj. Până şi d. Ion Mihalache, care nu 
mai putea păstra prea modestul post 
de învățător la Topoloveni, aceasta se 
înțelege, ma ezitat să-şi părăsească 
toate celelalte rosturi ale sale, vânzân- 
du-şi via din Muscel. Căpetenia țărănistă - 
nu mai e astăzi nici învățător, nicia- 
gricultor. E deputat. Nădăjduim că va 
fi mereu. Va .avea din ce să trăiască. 
Dar alţii, în alte părți, nu se mul- 
ţumesc cu atât. 

-- Odinioară, consulii romāni, părăsind 
cârma afacerilor publice, se 'napoiau 
1a coarnele plugului. Cultul muncei 
productive stătea mai sus de onoru- 
rile efemere. Astăzi, dlui Alexandru 
Vaida, fost preşedinte al Consiliului 
vreme de trei luni, îi e ruşine că a func- 


ționat cândva ca medic al băilor din... |... 
„că fuziunea ma reuşit din pricina 


Karlsbad, unde a alinaf, spre mulțu- 
mirea suferinzilor, atâtea boli de sto- 
mac, Întru. cât ar suferi însă destinele 
României, dacă. impetuosul latifundiar 
dela. Oipret ar. practica, lângă isvorul 
„Sprudel, doftoricescui meşteşug ? .- 

„ Căci, politica nu e o meserie ren- 
tabilă, ci o anevoioasă datorie cetă- 
ţenească. . . - 


__ Invinuiri reciproce. — In plin se- 
zoa de vară, după ce Parlamentul şi-a 
suspendat şedinţeie de box. iar asasinii 
lui George Cair au fost prinşi de 

_ poliție, gazetele noastre din Capitală, 
chinuite de seceta subiectelor, au por- 
nit o -nouă goană, în căutarea unor 
„alți. vinovaţi. Democraţia română a 
„primit. zilele trecute o lovitură aproape - 
mortală. Aceasta, cel puţin, e părerea 
agenţiei de publicitate „Schulder & 

Berger“. Tot aşa crede . consiliul de 
administraţie al fabricei „Reiner“. De 
comun acord sünt şi procuriștii băncii 
„Blank“. Accidentul a ajuns să fie cu- 
noscut astăzi de toată lumea. Iată-l. 
După ce a fost sărbătorită cu nespusă 
însufleţire în boschetele grădinei „Su- 
zana“, fuziunea, celebra fuziune, Sa vå- 
zut zădărnicită pentru totdeauna. E o 
mare nenorocire, ale cărei răspunderi ur- 
mează să fie stabilite de-aici înainte, 
cu !atentă grije şi cu un emoţionant 
excedent de patimă. 

Toţi au plecat, deci, pe urmele cri- 
minalului. Foile partidului național 
arată cu'degetul spre d. C. Stere. TȚără- 
niştii, la rândul lor, au osândit pe di 
Iuliu Maniu, pus subt acuzarea că a în- 
tins cu premeditare coarda” pertrac- 
tărilor, până s'a rupt. Invinuirile curg 


„cu duiumul şi de-o parte. şi de alta, 


lăsând impresia că nu se vor lămuri 
niciodată. Acuzările de nesinceritate 
še incrucișează pe de-asupra capetelor. 


` Micile frecări personale ţâșnesc la 


suprafaţă, la. tot pasul, şi fiecare dintre 
cele două tabere pertractante se jură 


„vis-ă-vis“-ului, 
La drept vorbind, ' procesul acesta 


. nu e deloc interesant prin el însuș. 


Stabilirea responsabilităţilor, de data 


„aceasta, se înfățişază numai ca o ră- 


fuială a desamăgiţilor. Nu se ştie încă 


'bine, care a fost cel păcălit. Publicul 
“dela noi şi-a dat seama însă, din pri- 
_mul moment, cum stau lucrurile. Noua 


tovărăşie ar fi fost, aşa cum s'a scris 
în coloanele acestei reviste: o compo- 
ziţie hibridă. Absurdă politiceşte, de- 


oarece încercase să contopească ten- 


dinţe separate; imposibilă suflet eşte, de- 
oarece lega laoialţă oameni răsăriţi 


din lumi deosebite. : Un singur “chiag 
“problematic se oferea să strângă. la- 
” olaltă pitorescul mozaic. Pofta de pu- 


tere: A fost deajuns deci să fålfäie Oclipă 
pe deasupra comitetului de o sută din 

Cluj bănuiala că fuziunea nu repre- 
zintă nicio garanţie:in această privință, 
şi târguielile au căzut în baltă. Se 
poate mira cineva, acum că nici bună- 
voinţa dlui dr. Łupu gi nici stăruința dlui 
Vasil: Goldiş wau putut să determine 
calda imbrăţişare dintre dnii ' Mihail 
Cantacuzino și Pantelimon Halippa? 


Invinuirile reciproce sunt, cu alte: 


cuvinte, inutile. Un evident monstru 
“politic nu sa putut naște. Pentruce 
atâta jale ? 
„Nu știa! — Di Matei Cantacuzino, 
rămânând cel mai elegant cavaler rătă- 
citor al politicei româneşti, a trimis 
deunăzi din. mijlozul trandafirilor săi 
de pe ulița. Păcurari o fulgerătoare a- 


natemă împotriva dlui C. Stere. (Să 
nu.se uite, că trandafirii au şi spini.) | 


Solitarul profesor dela lași săvârșeşte 
astfel al treisprezecelea act de indis- 
ciplină din agitata şi complicata du- 
misale evoluţie pubiică. Proaspăt in- 
scris în partidul țărănesc, la sânul că- 
ruia abia şi-a terminat tradiționala 
lună de miere, părăsește acum cora- 
bia în căutarea unor noii továrăşii 
amăgitoare. Panta rei... 

leşirea violentă a dlui Matei Can- 
tacuzino a stârnit însă şi unele nedu- 
meriri. Sunt oameni cârcotaşi şi răi 
cari au obiceiul să pună tot felul de 
întrebări indiscrete.. Aceştia au și în- 
ceput.să se mire, cum se face că di 


Matei Cantacuzino, trăind în acelaş 


oraş și fiind profesor la aceeaș Facul- 
tate cu dl. C.. Stere, nu aflase că unul 
din. şefii partidului țărănesc, în care 
intrase. cu.atâta -însuflețire necontro- 
lată, era tocmai omul pe care-l ivi- 
nuiește acum ‚că şi-a trădat țara? Ex- 
plicaţia, cu toate acestea, e din cele 
mai simple. -Ceeage nu constituia o 
piedică pentru capric osul estet, câud 
a fost vorba să intre subt ordinele 
dlui lon Mihalache, s'a transformat 
dintro dată intrun admirabil pretext, 
când e vorba să iasă de-acolo. 

Să nu vă surprindă, prin urmare, dacă: 
dl Matei Cantacuzino va trece ca mâine: 
în partidul naţional, şi mai ales, să 
nu faceţi ochii mari când. îşi va da; 
demisia din comitetul de o sută, con- 
statând spre marea sa surprindere, că: 
e prezidat de dl Iuliu Maniu... 


leftinirea traiului. —' Penirucă nu- 
mărul -indice al statisticelor arată: 
o scumpire de 40—60 la sută asupra 
tuturor produselor de prima necesitate, 
şi aceasta numai în decurs de un an, 
guvernul s'a gândit să vină în ajutorut: 
populaţiei nevoiașe sporind tariful pe 
căile ferate cu 25 la sută. Efectul a- 
cestei dispoziţii generoase nu va în- 
târzia să se arate. Mărfurile își vor 
mai sălta încă odată preţul, cel puţin: 
cu. procentul pe care-l reprezintă acest 
adaos; afară numai dacă d. Vintilă 
Brătianu nu se aşteaptă la un gest 
filantropic din partea bunilor noștri 
negustori, cari, profitând de acest prilej, 
vor dovedi patr;otismul lor suportând 
singuri simţitoarea urcare a cheltuelilor: 
de: transport. Valul de ieftinire, a-, 
nunțat cu atâta încredere de actualut 
ministru al Finanţelor nu va întârzia 
deci să înece în apele lui pe toţi ce- 
tăţenii acestei fericite țări. 

Suntem nevoiţi să . recunoaștem, că: 
în al treilea an al cârmuirei partidului 
liberal, politica sa economică se în- 
cununează cu un eşec dureros şi total. 
Ni s'a făgăduit întărirea leului pe piaţa: 
internaţională, şi când colo el ma atins- 
niciodată: în dureroasa iui carieră un curs. 
atât de coborât. Ni s'a anunţat o aug- 
mentare a puterei de achiziţie în in- 
terior a banului și când colo condi- 
țiunile. de existență a cetățenilor cu 
câştiguri fixe mau fost niciodată mai 
mizerabile. Statul însuși, aşezat în 
faţa realităței, incearcă : să-şi rotun- 
jească veniturile contribuind indirect 
la deprecierea valutei. Cu toate acestea,. 
nimenea nu-şi recunoaşte o vină în la- 

gărul guvernamental. Gazetele oticioase 
se spală pe mâini, aruncând toată 
vina asupra ofensivei îndreptate dela 
Viena și Ziirich împotriva monetei ro- 
mâneşti. E caşi cum ni S'ar explica o 
înfrângere pe câmpul de luptă, cu a- 
ceastă simplă scuză: — „Ce era să 
facem? dacă am fost atacați“! Nimeni 
nu contestă că sunt speculatori in afară 
de graniţă, care urmăresc ruina noa- 
stră. Aceasta nu însemnează, însă, că 
nu trebuie să schimbăm sistemul de 
apărare, atunci când el s'a dovedit ne- 
folositor. 


Răposatul şef al partidului liberal, 
Dimitrie Sturdza, repeta cât de des 
cunoscutul dicton : Erare humanum 
«st, perseverare diabolicum. — Este 
docmai cazul diui Vintilă Brătianu, A 
greșit-o, căci om e şi domnia-sa, Să 
mu mai persevereze însă,.că... ne du- 
<cemdracului. 


Altă traducere, mai politicoasă, a 
mproverbului, nu vedem. 


Examene. — Adevărul ne anunţă, 
cu o bucurie pe care, se vede, nu și-o 
poate reţine, că di I. Marcovici - Mu- 
weş. (?) unul din nenumăraţii săi cola- 
Doratori şi-a trecut cu succes examenul 
«de licenţă la facultatea de Drept din 
București. E intr'adevăr un eveniment 
mondiali, și el nu putea să rămână nein- 
registrat, între ravagiile muştii cotum- 
Dace și crima nebunului Vasile Puiu 
dela mănăstirea Bogdana, care a a- 
zuncat cu sfeşnicul în capul unui că- 
lugăr. pe când acesta ii făcea rugă- 
-ciuni de vindecare. Cetitorii Adevăru- 
dui se pot felicita, la rândul lor, că 
“în redacţia amintitului ziar nu sunt 
numai analfabeți. Aşteptăm cu nerăb- 
dare şi telegrama epocală, prin care 
se va da de' veste Europei, că di 
Aacob Rozenthal a depus (tot cu suc- 
„ces, se înțelege) examenul de clasa 
<incia secundară, cu care rămăsese 


dator, incă din copilărie, liceului dela 
Buhuşi. - 

Să se isprăvească odată cu legenda, 
că gazetarii sunt inculţi! 


Blamul diui Goga. — Intriganți 
nevoie. mare, cum îi ştie toată lumea, 
publiciştii neoromâni dela Lupta au 
pus la cale iarăş (după o lungă şi 
prudentă pauză) un mic articolaş di- 
structiv împotriva dlui Octavian Goga. 
Lovitura, întradevăr, e impresionantă. 
Di Albert Honigman, uzând cu lăco- 
mie de nesperata sa situaţie de ştiutor 
de carte, a silabisit cu grije un număr 
din Indreptarea, de unde a dedus că 
ar exista o nepotrivire de opinii între o- 
ficiosul partidului poporului și direc- 
torul Țării Noastre. Pricina discordiei, 
— auzi dumneata! — ar fi, nici mai 
mult nici mai puțin, decât persoana 
dlui lacob Rozenthal. Şi uite cum. 
Zaharosul frate al pseudonimului Fa- 
gure a priceput așa, că /ndreptarea a 
desaprobat atentatul săvârșit impotriva 
dlui Iacob Rozenthal, pe când, — vezi 
Doamne, — directorul Țăr.i Noastre l-ar 
fi glorificat în paginile acestei reviste, 

Sunt de spus; aici, numai două cu- 
vinte. Mai întâi, nu e adevărat că dl. 


- Octavian Goga ar îi făcut vreodată 


(până acum), apologia violenţei. Ceti- 
torii Țărei Noastre sunt martori. Pe 
urmă, este și altceva. Remanierea mi- 
nisterului lui Mussolini, în Italia, nu 
însemnează că a trecut cu desăvârşire 
vremea untului de reciană. 

Acest scurt aviz, credem, e suficient. 


Conferinţa dela Praga. — Inspira- 
ratoriizactuali ai politicei noastre ex- 
terne, negăsind față de conferinţa dela 
Londra, unde se va discuta chestiunea 
despăgubirilor, o altă atitudine decât 
obstrucţia, se consolează cu buna reu- 
şită a conserinței dela Praga. Un co- 
municat al ministerului Afacerilor stră- 
ine işi exprimă nădejdea că Mica An- 

tantă va ieşi astfel intărită, trecându-se 
peste unele „neînţelegeri regretabile“ 
cari au putut să se ivească la un mo- 
ment. România e ferită, prin urmare, 
de orice izolare diplomatică. 
Optimismul guvernanților noştri, n'a 
fost totdeauna de bun augur. lată, de 
pildă, situaţia noastră financiară. Rea- 
litatea nu e tocmai atât de îmbu- 
curătoare, 
La Londra se va discuta, în lipsa 
noastră, importanta problemă a repa- 
raţiunilor pe cari le datorează Ger- 
mania. La Praga, dnii Nicici, Beneş 
şi Duca vor căuta să se convingă 
unul pe cellalt, că Mica Antantă eo 
necesitate inexorabilă pentru menţi- 
nerea păcii în Europa centrală. Obiec- 
tivul ni. se pare insă imperfect. Alianţa 
a trei state, înglobând o populaţie de 
40 milioane locuitori, stă de straje 
pentru ca ordinea să nu fie tulburată 
. de Ungaria, care.reprezintă o ţară de 
8 milioane,. Garanţia, firește e evi- 
dentă. Dar interesele ţărilor desfăcute 
din Austro-Ungaria de ieri nu se măr- 
ginesc aici. Mai mult decât atât, pri- 
mejdia cea. mare, .pentru fiecare în 
-parte,. e aiurea. Cehoslovacia e preo- 
„cupată de. vecinătatea Reichului. Ju- 
goslavia are ochii aţintiţi la Adriatica. 
România stă de pază la graniţa Nistru- 
lui. Pentru niciunii existenţa Micei An- 
tantenu e oformulă care să acopere toate 
preocupările externe. Pentru noi, mai pu- 


țin decât pentru oricine. „Avertismentele P 


recente dela Belgrad sunt caracteristice. 
Echilibrul liniştei noastre, e încă de 
căutat. 

lată -pentruce. conferința dela Praga 
nu stârnește, în opinia publică româ- 
nească, nici entusiasm, nici interes. Nu 
această curtenitoare. întrevedere, ne 


“poate da sentimentul de siguranţă pe 


care-l căutăm cu toții. Cronicarul obic- 


tiv al vremii nu poate inregistra alt- 


tel recentul eveniment. 





Un comitet de salvare. — La Sibiu, 
după îndelungate constătuiri, un grup: 
de intelectuali români s'a constituit 
în comitet de salvare, hotărând să: 
scoată bustul lui Gheorghe Bariț din: 
grădina „Asociației“ de după ză-- 
breleie cari închideau, aşezându-l în: 
mica piață publică din acelaş colț al: 
oraşului. 

După cinci ani de stăpânire româ-: 
nească, e o biruință a mândriei na- 
ționale, pe care se cade so înregi-- 
străm. Bustul luj Gheorghe Bariț va 
sta, în sfârșit, acolo unde n'a fost pri- 
mit să odihnească pe vremea Ungariei: 
de-odinioară. Nomai să se ţie bine,. 
comitetul! l 


Grabă... Ziarul Patria (care, se: 
vede tot mai apare încă) se plânge 
întrun articol de fond, că țărăniștii: 
au fost aceia cari „s'au grăbit“ să . 
denunțe fuziunea. ` 

Foarte bine. . 

Să ne ierte Dumnezeu, dar parcà 
nici partidul național nu s'a prea „gră- 
bit“ 30 închee. Dovadă e scrisoarea. 
cunoscută a dlui Iuliu Maniu care, fi- 
xase evenimentul istoric către sfârşitul: 
anului 1925. Nu e pentru întâia oară 
când înţelepciunea populară rămâne de 
minciună. De data aceasta tocmai lipsa 
„grabei“ a stricat, cum s’ar zice, treaba. 


Răstoind revistele: Convorbiri ti-. 
terare. Numărul pe lunie aduce 
două scrisori ale Carmen Sylvei, — 
adresate maiestrului G. Enescu. Sunt 
scrisori cuprinzând preţioase obser- 
vaţii ale unui suflet de artist — femeie: 
asupra mişcării literare, culturale şi: 
artistice din România anului 1900. Di 
G. Bogdan-Duică ne prezintă pe Sj- 
mion Bărnuţiu ca pe un fost erou al 
unui curent european care a introdus 
idei moderne şi care încă nu a murit, deg} 
Sau împlinit 60 de ani dela mortea lui. 


Redactor eD: ALEXANDRU HODOŞ 

